הרכבת התחתית של מוסקבה

הרכבת התחתית של מוסקבה (ברוסית: Московский метрополитен, מוסקובסקי מטרופוליטן) היא מערכת הסעת המונים ותיקה הפועלת במוסקבה, עיר בירתה של רוסיה וחלקית במחוז מוסקבה, ברציפות מאז שנת 1935. רכבת תחתית זו היא אחת הענפות בעולם וכוללת 263 תחנות ב-14 קווים שונים שאורכם הכולל מגיע ל-460 קילומטר. בין קווים אלה נמצא גם קו הרכבת התחתית הארוך בעולם, הקו הטבעת הגדול (רוסית: Большая кольцевая линия), שאורכו הוא 70 קילומטר. מערכת הרכבת התחתית של מוסקבה נודעת בעולם גם בזכות תחנותיה, הנחשבות למפוארות בעולם.

==היסטוריה==
הרכבת התחתית תוכננה בידי לזר קגנוביץ' ונקראה על שמו. משנת 1955 נקראת על שם לנין. המערכת נבנתה כחלק מתוכנית הפיתוח של מוסקבה בשנות ה-30 של המאה ה-20. הקו הראשון נפתח ב-15 במאי 1935 וחיבר בין התחנות "סוקולניקי" (Сокольники) ו"פארק קולטורי" (Парк культуры) עם הסתעפות לכיוון תחנת "סמולנסקיה" (Смоленская). בשנת 1938 נפתח קו שני בין תחנות "סוקול" (Сокол) לתחנת "פלושצ'אד סברדלובה" (Площадь Свердлова. שם התחנה החל מ-1990 - "תאטרלנאיה", Театральная), מעט לאחר מכן החלו העבודות לבניית קו שלישי.

היכולת של ברית המועצות להקים את המערך הזה נשענה רובה ככולה על כפייה וניצול אכזריים של אזרחים רוסים, בעיקר "דיסידנטים", ובייחוד של מיעוטים ולאומים אתניים לא רוסיים, שרבים מהם מתו בזמן הבנייה. ניתן לומר שמערך הרכבת התחתית של מוסקבה הוא מוזאון הנצחה ענק לעבודות הכפייה של המשטר הטוטליטרי.

מלחמת העולם השנייה קטעה את פיתוחה של המערכת. בסתיו שנת 1941 שימשו מנהרות הרכבת בתור מקלטים לתושבי מוסקבה בעת הפגזות, בדומה למנהרות הרכבת התחתית של לונדון. בזמן המלחמה פונו חלק מהרכבות מהמנהרות ופורסם צו של משרד ההגנה הסובייטי שהורה על הריסת תשתיות הרכבת התחתית במקרה שצבא ורמאכט יגיעו לשערי מוסקבה.

לאחר המלחמה שוקמה מערכת הרכבת התחתית וקווים נוספים נבנו. חלק מהקווים נבנו עם ראשית המלחמה הקרה והם נועדו לשמש מקלטים לשעת הצורך, ולכן נחפרו בעומק רב. באותן השנים הוחלט גם על בניית קו קולצביה, שהוא קו מעגלי באורך של כ-20 קילומטר ובתחילת המאה ה-21 הוא אחד הקווים העמוסים ביותר במערכת.

בסוף שנות ה-50 ובשנות ה-60 נבנו קווים רבים שחוברו רק עם הקו המעגלי ב"רדיוסים" ובשנות ה-70 הוארכו קווי רדיוס אלה וחוברו עם קווים נוספים. מסוף שנות ה-70 ועד לשנות ה-90 נבנו הקווים "קלינינסקאיה" (Калининская) ו"סרפוכובסקו-טימיריאזבסקאיה" (Серпуховско-Тимирязевская) שהחל כקו רדיוס והוארך, ומאז הוא חוצה את העיר כולה.

===במאה ה-21===
לכל אחד מ-14 הקווים נקבעו שלושה אמצעי זיהוי: שם, מספר וצבע.

אמצעי התמצאות שימושי לנוסעים משמש המגדר של הדובר במערכת הכריזה ברכבת: כאשר הרכבת מתקרבת למרכז העיר קול של גבר מכריז על התחנות וכשמתרחקים ממרכז העיר לשכונות מרוחקות מוחלף הקול המכריז לקולה של אישה. בקו העגול (הקו החום) ננקטה הבחנה דומה: ברכבת הנוסעת בכיוון השעון קול של גבר מכריז על התחנות, וברכבת הנוסעת נגד כיוון השעון הכריזה משתמשת בקול של אשה. הרכבת התחתית פועלת בין השעות 5:00 בבוקר עד 1:00 בלילה. בשעות שיא תדירות הרכבת היא 90 שניות ברוב הקווים.

==קווי הרכבת התחתית==

==כרטיסי נסיעה==
קופות ומכונות אוטומטיות לרכישת כרטיסים בתחנת לומונוסובסקי פרוספקט
ניתן לרכוש סוגים שונים של כרטיסים נקראים "ידיני" (ברוסית - Единый), יש כמה סוגים של הכרטיס, מכרטיס לכניסה בודדת ועד כרטיס המאפשר 70 כניסות בחודש הנקר. בנוסף יש כרטיס הנקרא "טרויקה" (Тройка) המאפשר להטעין עד 3000 רובל וניתן לעבור באמצעותו באמצעי התחבורה הציבורית השונים בעיר עד 90 דקות ובנוסף, ניתן להשתמש בו במטרו. לאחר שאדם נכנס לתחומי התחנה הוא חופשי לנסוע בכל קו ולהחליף לכל קו ללא תשלום נוסף עד שהוא יוצא מתחומי הרכבת. נכון לינואר 2018 כניסה בודדת עולה 55 רובל ושתי כניסות עולות 110 רובל.

==סטטיסטיקה==
שלט רחוב המסמן את הכניסה לתחנת מטרו במוסקבה
הרכבת מפרסמת נתונים מספריים וסטטיסטיים על מערכת הרכבות. בשנת 2006 דווחו, בין השאר, הנתונים הבאים:
*כמות נוסעים כוללת בשנת 2006 — 2.48 מיליארד נוסעים.
*הכמות המקסימלית של נוסעים ביממה — 9.46 מיליון נוסעים.
*האורך הכולל של המערכת בשני כיווני הנסיעה — 278.8 ק"מ.
*מספר תחנות — 172
*מספר שערי כניסה — 2,362
*מספר דרגנועים — 598
*כמות קרונות בשימוש ממוצע ביממה — 4,428
*מהירות רכבות ממוצעת — 41.71 קמ"ש
*אחוז רכבות שהגיעו בזמן — 99,96%

==תחנות הרכבת התחתית==
פתיחת התחנה ה-200 סלרייבו בפברואר 2016
במטרו של מוסקבה 241 תחנות. להלן חלק מתחנות ייחודיות:
* קומסומולסקאיה, התחנה העמוסה ביותר.
* פארק פובדי, התחנה העמוקה ביותר.
* וורוביובי גורי, התחנה הארוכה ביותר ותחנת המטרו הראשונה ברוסיה הממוקמת על גשר מעל נהר.
* מיצ'ורינסקי פרוספקט, התחנה התת-קרקעית למחצה הראשונה במטרו של מוסקבה.
* מיאקינינו, התחנה הראשונה במטרו של מוסקבה, שנבנתה מחוץ לגבולות המינהליים של מוסקבה.
* ספרטק, הזמן הארוך ביותר מתחילת בניית התחנה עד פתיחתה - 39 שנים.
* קוטלניקי ונובוקוסינו, תחנות עם יציאות הממוקמות בכמה ערים.
* סוקולניקי, התחנה הראשונה שיצאה עם נוסעים בתולדות המטרו של מוסקבה.
* קיטאי גורוד, טרטיאקובסקאיה, קשירסקאיה, קונצבסקאיה, פארק פובדי, פטרובסקו-רזומובסקאיה, וניז'גורודסקאיה הן תחנות חוצות פלטפורמות .
* תחנת איירפורט ונוקובו, התחנה הראשונה במוסקבה וברוסיה עם גישה ישירה לנמל תעופה.

==מטרו 2 - הקו הסודי==

מטרו 2 הוא קו סודי של הרכבת שקיים על פי טענות לא רשמיות ומיועד לשימוש חירום במקרה שמוסקבה תותקף. במצב זה המסילה תשמש כמקלט לראשי השלטון, אנשי צבא רמי דרג ומשפחותיהם. לפי המסופר הקו עובר מתחת למפלס הקווים הציבורי, ועובר מתחת לקרמלין, לאוניברסיטת מוסקבה, לספרייה של רוסיה ובעוד מגוון מבני ציבור וממשלה. הקו מתחבר לשתי תחנות ציבוריות.

== גלריה ==
<gallery mode="packed" heights="120px">
קובץ:Moscow MayakovskayaMetroStation 0943.jpg|תחנת מאיקובסקאיה
קובץ:Ploshchad revolyutsii Metro 2010.jpg|תחנת פלושאד רבוליוציי
קובץ:MosMetro KomsomolskayaKL img2 asv2018-01.jpg|תחנת קומסומולסקאיה
קובץ:Metro MSK Line3 Arbatskaya (img1).jpg|תחנת ארבטסקאיה
קובץ:Kievsk kol 24.jpg|תחנת קייבסקאיה (קו 5)
קובץ:Kievsk APL 28.jpg|תחנת קייבסקאיה (קו 3)
קובץ:Metro MSK Line5 Novoslobodskaya.jpg|תחנת נובוסלובודסקאיה
קובץ:MoscowMetro ProspektMiraKoltsevaya HC3b.jpg|תחנת פרוספקט מירה
קובץ:Moscow Elektrozavodskaya metro station asv2018-09.jpg|תחנת אלקטרוזאבודסקאיה
קובץ:Metro MSK Line3 Baumanskaya.jpg|תחנת באומנסקאיה
קובץ:Moscow Metro PaveletskayaKL asv2018-08 img2.jpg|תחנת פאבלטסקאיה
קובץ:Okt kol 01.jpg|לובי תחנת אוקטיברסקאיה
קובץ:Moscow Krasnopresnenskaya metro entrance asv2019-06.jpg|לובי תחנת קרסנופרסננסקאיה
קובץ:Metro MSK Line4 Arbatskaya Pavilion.jpg|לובי תחנת ארבטסקאיה
קובץ:Moscow SmolenskayaAPL entrance asv2021-08.jpg|לובי תחנת סמולנסקאיה
קובץ:Moscow Kropotkinskaya vestibule 07-2016.jpg|פביליון תחנת קרופוטקינסקאיה
קובץ:Северный вестибюль станции метро Курская Кольцевой линии.jpg|לובי תחנת קורסקאיה
</gallery>

== ראו גם ==
* כלבי הרחוב של מוסקבה – קבוצת כלבי-רחוב שלמדה להשתמש ברשת הרכבת התחתית
* כיכר קומסומולסקאיה – סלילת הקו הראשון של הרכבת התחתית

==קישורים חיצוניים==

* 

* [https://web.archive.org/web/20201003152733/https://www.mosmetro.ru/ האתר הרשמי] 
* [http://www.israelim.ru/contents.asp?aid=93693 ה'מטרו' – הנכס התת-קרקעי של מוסקבה], מידע באתר הקהילה הישראלית במוסקבה 
* [http://metroblog.ru/ Metroblog] — news about metro and about transport in Russia
* [http://trehgranka.metro.ru/ Трёхгранка] — many photos and texts from soviet newspapers
* [http://www.urbanrail.net/eu/ru/mos/moskva.htm UrbanRail.Net]
* [https://web.archive.org/web/20060901232011/http://www.beeflowers.com/Metro/ תמונות הרכבת התחתית]
* 
* 

==הערות שוליים==

*